CELEX: 32016D1635
Language: bg
Date: 2016-08-30 00:00:00
Title: Решение (ОВППС) 2016/1635 на Комитета по политика и сигурност от 30 август 2016 година за започване на изграждане на капацитет и обучение на либийската брегова охрана и военноморски сили от военната операция на Европейския съюз в южната част на Централното Средиземноморие (EUNAVFOR MED операция SOPHIA) (EUNAVFOR MED/3/2016)

10.9.2016   
            
            
               BG
            
            
               Официален вестник на Европейския съюз
            
            
               L 243/11
            
         РЕШЕНИЕ (ОВППС) 2016/1635 НА КОМИТЕТА ПО ПОЛИТИКА И СИГУРНОСТ
   от 30 август 2016 година
   за започване на изграждане на капацитет и обучение на либийската брегова охрана и военноморски сили от военната операция на Европейския съюз в южната част на Централното Средиземноморие (EUNAVFOR MED операция SOPHIA) (EUNAVFOR MED/3/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED операция SOPHIA) (1), и по-специално член 2а и член 6, параграф 1 от него,
   като има предвид, че:
   
               (1)
            
            
               С Решение (ОВППС) 2016/993 на Съвета за изменение на Решение (ОВППС) 2015/778 (2) в последното решение се вмъква член 2а, за да се добави като допълнителна задача на EUNAVFOR MED операция SOPHIA да оказва помощ за развитието на способностите и за обучението на бреговата охрана и военноморските сили на Либия по задачи на правоприлагането по море, по-специално за предотвратяване на незаконното превеждане и трафика на хора.
            
         
               (2)
            
            
               Съгласно член 2а, параграф 2 от Решение (ОВППС) 2015/778, когато Комитетът по политика и сигурност реши, че е извършена необходимата подготовка, по-специално по отношение на сформирането на силите и процедурите за проверка на обучаеми лица, EUNAVFOR MED операция SOPHIA оказва помощ в открито море в рамките на договорената зона на действие за развитието на способностите и за обучението на бреговата охрана и военноморските сили на Либия по задачи на правоприлагането по море, по-специално за предотвратяване на незаконното превеждане и трафика на хора.
            
         
               (3)
            
            
               Командващият операцията на ЕС увери Комитета по политика и сигурност, че е извършена необходимата подготовка, за да може да започне изпълнението на тази допълнителна задача.
            
         
               (4)
            
            
               Поради това EUNAVFOR MED операция SOPHIA следва да бъде упълномощена да започне в рамките на договорената зона на действие да оказва помощ за изграждането на капацитет и за обучението на либийската брегова охрана и военноморски сили в открито море, както е предвидено в член 2а от Решение (ОВППС) 2015/778.
            
         
               (5)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   EUNAVFOR MED операция SOPHIA започва в рамките на договорената зона на действие да оказва помощ за изграждането на капацитет и за обучението на либийската брегова охрана и военноморски сили в открито море, както е предвидено в член 2а от Решение (ОВППС) 2015/778.
   Член 2
   Настоящото решение влиза в сила в деня на приемането му.
   
      Съставено в Брюксел на 30 август 2016 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 122, 19.5.2015 г., стр. 31.
   
      (2)  Решение (ОВППС) 2016/993 на Съвета от 20 юни 2016 година за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA) (ОВ L 162, 21.6.2016 г., стр. 18).